open-index/open-wikipedia-markdown huggingface dataset:
Die tageszeitung

**die tageszeitung** (**taz**) is a ibaregionale Dogeszeidung in Deitschland. De taz is anno 1978 z West-Berlin ois linksalternativs, sejbstvawoitets Zeidungsprojekt grindd worn. Herausgebarin is de *taz, die tageszeitung Verlagsgenossenschaft eG*. Von Ofang 1999 bis 2009 hod de Bascha Mika zehn Joar lang die Redaktion vo da *taz* gleidd. Im Juli 2009 is de Mika vo da Ines Pohl obglest worn.

## Literatua
* Jörg Magenau: *Die taz. Eine Zeitung als Lebensform.*. Hanser Verlag, Minga 2007, ISBN 978-3-446-20942-8.

## Im Netz
* die tageszeitung
* taz-Redaktionsstatut
* digitaz
* taz-Panter-Stiftung

## Beleg
Middlamerika

**Middlamerika** umfosst d Landbruck zwischn Noad- und Siidamerika, de Westindischn Insln und glangd im Noadn geologisch und geographisch gseng bis zan Isthmus vo Tehuantepec z Mexiko. Historisch gseng ka Mittlamerika ois a eingna Kuituaraum gseng wean, geographisch keads oba zu Noadamerika dazua. As Festland vo Mittlamerika zwischn am Isthmus vo Tehuantepec und am Isthmus vo Darién bzw. da Atratosenkn a da Grenz zwischn Panama und Kolumbien hoaßt *[[Zendralamerika]]*. Ned zua Landbruck dazua keand de Gloana und de Groußn Antillen.

Oft wiad a ganz Mexiko wenga seinda Kuitua- und da sprochgschichtlichn Zuaghearigkeit zu Lateinamerika und zu Mittlamerika dazua zejd.

Auf da Landbruck wiad neba oi indigene Sprochn am mehran Spanisch gred. Aussa auf Belize und da Ostkistn vo Nicaragua wo englisch gschmatzt wiad.

Auf de Karibikinsln wiad Englisch, Französisch, Spanisch und Niadaländisch gschmatzt.

D Bewohna vo Mittlamerika stammand vo de einheimischn Indiana (grod aufm Festland, de karibischn Ureiwohna hand fast ausgstoam), de eigwandatn Eiropäa und vo de afrikanischn Sklavn o.

## Schau a o

* Mesoamerika
* 
** 

## Beleg


## Im Netz

*
Armin Assinger

Da **Assinger Armin** (* 7. Juni 1964 z Graz) is a estreichischa Ex-Schirennlaifa und etziga Fernschaugmoderator.

Bsondas markant is, dass da Assinger in Karntna Dialekt redt, aa bei seine Moderationa. Dafir hoda  im August 2009 vom *Förderverein Bairische Sprache und Dialekte* de „Bairische Sprachwurzel“ kriagt,, wei aa fost olle estreichischn Dialekt zum Boarischn zejn.

## Auszeichnunga
* Siebmmoi Goidana Romy (Fernschaugpreis):
** Spezialpreis vo da Jury 1998
** Beliabtasta Sportmoderator 2000, 2001 und 2002
** Beliabtasta Show- & Talkmaster 2003, 2004 und 2005
* Bairische Sprachwurzel 2009

## Publikationa
**Wo die Komantschen pfeif'n...*. 1999, ISBN 3-85050-061-6
**Auch Sieger haben Angst*. 2002, ISBN 3-902335-00-9

## Literatua
* Österreichischer Skiverband (Hrsg.): *Österreichische Skistars von A–Z*. Innsbruck 2008, ISBN 978-3-9502285-7-1, S. 16f

## Im Netz

* Hoamseitn vom Assinger Armin
* 
* 
* 
* Porträt auf da Netzseitn vom ORF
* 

## Beleg
Petrus (Apostl)

Da **Simon Petrus** (* in Galiläa; † meglichaweis uma 67 in Rom) is nochm Neien Testament mid seim Bruada Andreas zamm oana vo de easchtn Judn gwen, de Jesus vo Nazaret za seina Nochfoige bruafn hod. Ea wead ois Sprecha vo de Jinga bzw. de Apostln, ois easchta Bekenna, owa aa Valeugna vo Jesu Kristi, ois Aungnzeige van Aufeastondna und ois a Leita vo da Jerusalema Uagmoa doagstejd.

Dozua kemma Notizn vo Kirchnväda, wonoch ea da easchte Bischof vo Antiochia sowia Grinda und Hapt vo da Gmoa vo Rom gwen und doat ois Märtyra higrichd worn sei soi.
Andreas (Apostl)

Da **Andreas** (* früha 1. Joarhundat; † späta 1. Joarhundat) is ebnso wia sei Bruada Simon Petrus a Apostl von Jesus Christus gwen. Im Johannesevangelium wead gsogt, dass da Andreas zeascht a Jünger von Johannes da Taifa gwen is. Johannes da Taifa hod 'n nachad an Jesus gwiesn, woraaf er aa sei Bruada Simon zu Jesus gfiad hod. Desweng wird da Andreas traditionöi da Easchtberufene gnannt.
Guerillakriag

**Guerillakriag** hoasst „Kloakriag“. Drunta vasteht ma a irreguleare Kriagsfiahrung, wo a **Guerilla** gnennt wead.

Gnau gnumma moant „Guerilla“
* de Guerilla-Taktik: kloane, autonom agiarende Kampfgruppm, wo ned ois Soidotn eakennbor san, zua Untastitzung vo ana regulean Armee
* in Guerilla-Kampf: revolutioneare Kriag gegn an militearisch und technisch ibalegnan Gegna zua Untastitzung vom politischn Kampf

## Heakumpft
*Guerilla* kimpt vom spanischn und hoasst weatle *kloana Kriag*. Dees spanische Wort *guerra* geht afs urgermanische **werra* („Streit“) zruck. Vawandd damit san s oidhochdeitsche *wërra* („Vawirrung“, „Streit“), und s englische *war*.

## Focustheorie
Es gibt vaschiedane Theorien vom Guerillakriag. Vom Che Guevara is de sognennte "Focustheorie":

## Literatua
* Robert Asprey, *War in the Shadows: The Guerrilla in History*

## Im Netz
* 
* Englische Onlineversion vo Alberto Bayo: *Ciento cincuenta preguntas a un guerrillero* (*150 questions for a guerrilla*) https://web.archive.org/web/20111107212524/http://babylonscovertwar.com/Analysis/150%20Questions%20Guerrilla.pdf
* Che Guevara: ''Partisanenkrieg – eine Methode''
* *Worte des Vorsitzenden Mao Tsetung*. Verlag Neuer Weg, ISBN 978-3-88021-237-4 ("Des Rode Buach") Online-Version
* Lenin: ''Guerrilla Warfare''

## Beleg
Poista

A **Poista** oda **Polster** is a Sackl, des wos mit an waachn Materieu gfüd is.

De Fü san beispüsweis Fedan, Schaumstoff, Rosshoa oda Kiaschkeandln. Poista kena de vaschiedanstn Fuamen haum: rechteckad, quadratisch oda rund.

Poista wean im Bett oda aum Sofa ois Untalog fian Schädl vawendt, auf an Sessl oda ana Baunk mochns in Sitz waacha. Mit Sitzpoistan kaun ma aa aum Bodn sitzn. Des wiad in Japan und in vü aundan Kuituan praktiziat und woa in Middleiropa bis ins Mittloida Standard. Ziapoista san a Dekoration fia de Wohnung und wean aa ois Stitzn fian Bugl vawendt.

## Galerie

Datei:Zafu2.jpg|A Sitzpoista
Datei:Austrian Postcard 1901.jpg|Poistaschlocht auf ana österreichischn Postkoatn, 1901
File:Pillow fight.jpg|A Poistaschlocht ois Partygaudi


## Im Netz
Sun Tzu

Da **Sun Tzu** oda **Sūnzǐ** (, eigentli:  **Sūn Wŭ**, * um 544 v. Kr. in Wu oda Qi; † um 496 v. Kr.) wor a kinesischa General, Militärstrateg und Philosoph. Ea is da Autor vom Militea-Traktat "De Kunst vom Kriag", wo ois oans vo de wichtigstn Weake iba Militea-Strategie und -Taktik vo oin Zeitn guit.

Iba sei Lebm is ned vui bekannt. Ea wor jednfois a recht eafoigreicha General, wo an Hauffa Schlochtn gwunna hod. Oana vo seine Nochfoarn, da Sun Bin, wor ebmfois a berihmta Militea-Strateg.

## Schau aa

* De 36 Stratagem

## Beleg


## Literatua

* Sun Tsu: *Über die Kriegskunst*, , Karlsruhe, 1989, ISBN 3-88190-038-1 (easchte deitsche Direktibasetzung)
* Ames, Roger T.: *Sun-Tzu The Art of Warfare – Translated with an Introduction and Commentary* New York: Ballantine, 1993, ISBN 0-345-36239-X

## Im Netz

* 
* 
* 
* "The Art of War" bei gutenberg.org
* ''Die Kunst des Krieges'' (Volltext PDF)
Jakobus da Äitere

**Jakobus da Ejtere** († uma 44 n. Kr.) is a Gstoit im Neien Testament, der zu de zwöif Apostln von Jesus Christus zejht. Er ghert mit seim Bruada Johannes zamm nebm Simon Petrus und Andreas zu de easchtberuafanen Jingan (; ), de aa a bsondare Stellung im Jingakroas ham.

Heit steht de Kathedraln von Santiago de Compostela in Spanien üba de Grabstättn, de 'm Jakobus zuagschriebm wird und s Ziel vom Jakobsweg is.
Johannes (Apostl)

Da **Johannes** is nochm Zeignis vom Neien Testament oana von de zwöif Apostln von Jesus Christus gwen und wird in da christlichn Tradition mi'm „Lieblingsjünga“ von Jesus ausm Johannesevangelium identifiziat. Er hod mit seim Bruada Jakobus zamm zum engstn Jüngakreis ghert. Außadem guit er aa traditionöi ois Verfassa vom viertn Evangelium.
Philippus (Apostl)

Da **Philippus** (* in Bethsaida, Galiläa; † um 81 in Skythien, heitige Ukraine) hod zu de zwöif Apostln von Jesus Christus ghert. Währnd er in de synoptischn Evangelien nur in de Apostlverzeichnissn erwähnt wird, hod er im Johannesevangelium aa aktive Roin.

Er is von dem in da Apostlgschicht erwähntn Diakon und Evangelistn zu untascheidn, wenn aa in da Legendnbildung späta de beidn Philippus-Biografien oftmois mitnanda verbundn worn san.
Tilman Riemenschneider

**Tilman Riemenschneider** (* um 1460 z Heiligenstadt; † 7. Juli 1531 z Wiazburg) is oana vo de berihmtastn Buidschnitza und Buidhaua. Glebt hod a am Ibagang vo da Spadgotik zua Renaissance umara 1500.

## Lebm

1483 is a in sei Woihoamat Wiazburg kema. In da Firschtbischofsstod is a im sejm Joar ois Molaknecht in de Gilde vo de Mola, Buidhaua und Glosara aufgnumma worn. 1485 is a duach de Heirat vo ana Tochta vo an Goidschmiedemoasta sejm Moasta worn. Andasta warad des fia Ortsfremde fast ned megli gwen.

Bis 1500 hod as nacha zu grossm Reichtum und Osegn z Wiazburg brocht: mehrare Haisa, Weinberge und a floriarende Werkstott hom eam gheat. 1504 is a Ratsherr worn, vo 1520 bis 1525 wor a sogor Buagamoasta vo Wiazburg. Zu dea Zeit hom si de Wiazburga und aa da Stodrat imma mehr gegnan Firschtbischof und Landesherrn gstejt, dea wo iba da Stod in da Festung Marienberg residiat hod. 1525 is nacha im Zug vom Bauanaufstand zur Eskalation keman. De Wiazburga Biaga hom si mit de Bauan vabindt und hom de Festung belogat. Olle Ogriff san oba obgwehrt worn. Des Bauanheer is 1525 aussahoib vo da Stod gschlogn worn. Drauf hod da Bischof de Stod ogriffa und erobat.

Olle Ofiara vom Biagaausstand und a olle Ratsherrn san auf da Festung Marienberg eingsperrt und grausam gfoitat worn, aa da Tilmann Riemenschneider. Ob da Riemenschneider nacha je wieda orbatn hod kena, is ned bekannt. Gsichat is, dass a grossa Tei vo seim Vamegn einzogn worn is und dass a nia mehr an gressan Auftrog dahoidn hod. Da Bischof hod a dafia gsorgt, dass da Riemenschneida schnej vagessn worn is. Erscht im 19. Joarhundat san seine Weake eam wieda zuagoadnet worn.

## Stui
De Figurn vom Riemenschneider hom ausdruckstorke, oft meditative, Gsichta und ganz feingschnitzte Gwanda. An Hauffa Weake san vo eam nia forbig gstoit worn, oft is de Forb eascht spoda dazuakema.  Es wor da easchte berihmte Buidhaua, dea wo de Hoizsicht bevorzugt hod.

## Galerie

Datei:Tilman riemenschneider.jpg|Detail vom Creglinger Marien-Retabel (kannt a Sejbstportrait sei)
Datei:Tilman Riemenschneider Barbara-1.jpg|Heilige Barbara, umara 1510, Bayerisches Nationalmuseum, Minga
File:Tilman Riemenschneider Magdalena-1.jpg|Hl. Magdalena vo Engln eahobm, 1490/1492, Bayerisches Nationalmuseum, Minga
Datei:Riemenschneider altar.jpg|"Riemenschneider-Altar" im Bamberga Dom (in Wiaklichkeit eascht im 20. Jh. aus Oanzlfigurn vom Riemenschneider zammgsetzt)
Datei:Riemenschneider_maidbronn.jpg|Riemenschneider Oitor "Woana um Kristus", z Maidbronn, Gmoa Rimpar, bei Wiazburg
File:Würzburg - Frankoniabrunnen - Tilman Riemenschneider.jpg|Da Tilman Riemenschneider, Frankoniabrunn z Wiazburg


## Im Netz

* 
* 
* Mainfränkisches Museum Würzburg, Tilman Riemenschneider
* Tilman Riemenschneider 
* Magdalenen-Altar Münnerstadt
* Web Gallery of Art
* Landesmuseum Württemberg, Kunst des Mittelalters
Lateinische Phrasn/B

## Barbarus
; Barbarus hic ego sum, quia non intelligor ulli.
:„I bin do da Barbar, wae vo neamd ned werd i vastandn.“
:Barbarn, des warn di, vo dene wo ma d Sprach ned vastandn had. Und des war do beim Ovid da Faj: Ea war baem Kaesa in Voschiss kemma - di Gründt dafüa san ned recht zum Duachschaun - und dea had n ans End vo da Wöjt in Vabannung gschickt, ans Schwoazze Meer. Vo dort aus behaupt a in saene Gedichta sae(n Unschujd und jammad üwa des Lebm in da Fremd, awa da Augustus begnadigd n ned und sae(n Nachfoega aa ned.

## Bella
; Bella gerant alii, tu, felix Austria, nube!
:Mit dem Spruch is di Heiratspolitk vom Haus Habsburg im 18. Joahundat gmoant. Voeständi is des Distichon eascht mit saem zwoatn Vers:
: „Nam quae Mars aliis, dat tibi diva Venus.“
: „Kriag füahn lass nur de andern, du, glicklis, Estareich, heirat!
: Was dene andern der Mars, Venus, di Gettin, gibts dir.“
:Mia mechet s allwae so vüakemma, wia wenn da Dichta von denen zwee(n Vers a Stell vom Homer dabae im Kopf ghabt häd, wo da Zeus d Aphrodite tröst: 
:„Dir ned, Deandl, is gebm des kriagarische Gewerkl,
:na(n, du geh fei(n aus auf d Liab und auf Hochzaetasachan!“

## Beleg
Republican Party

D **Republican Party** (boar. **Republikanische Partei**, aa **Republikana**) oda **GOP** (*Grand Old Party*) gnennt is nem da Democratic Party (*Demokratn*) oane vu de zwoa gresstn Partein vo da USA.

Uaspringle woarn de Republikana liberala ois wia de Demokratische Partei. Si is 1854 grindt woarn um de Sklaverei obzschoffn. De Demokratn woarn domois fian status quo. Heit san de Republikana a konservative, wiatschoftsliberale Partei, mid an eazkonservativn Fligl (*Tea Party*).

Ia Woppnviech is a Elefont. D Parteifoarb is roud.

## Im Netz

* Republican National Committee
* Daniel Casse, Crashing the party: President Bush’s policies have reawakened a GOP identity crisis. („Los Angeles Times“, 12. März 2006 – *Der Autor fungierte als Berater bei vier Präsidentschaftswahlkämpfen der Republikanischen Partei*)
* Republicans Abroad Germany

## Beleg
Schlatn

**Schlatn** (aumtli: **Schlaiten**) isch a Deafl mit 474 Leit (2016) in Oschttiroul. De Gemeinde keat zen Isltol und isch af oana Terrasse 150 Meter ouba da Isl.

Ze Schlatn kean de Fraktionen:

Di Ploune gönz untn, is Gonzach, is Meisnadeafl (se isch is Zentrum), is Bochadeafl, is Gontschach und
gönz oubm nou Gerach.

Die meischtn Leit hömb in Familiennöm Lumaßegger, Gantschnig, Tabernig, Ingruber, Engeler, Steiner, Plattner, Pedarnig oda Klaunzer.

## Nochbagemeinden

De Nochbagemeindn fe Schlatn hent di Oanet, nochand Assling und Höpfgortn, Oubalienz und Môre (St. Johann).

## Woppm

Schlatn hot gönz a schiens Woppm. Es isch silba und grien mit am Tannenkreiz in vawechseltn Forbm.

## Gschicht

Im 13. Joarhundat isch schun Silba und unedle Metolle ogebaut wöan. Im 15. Joarhundat soll da Bergbau geblieht hobm. Nou heint hent viel Knoppnleicha ze sechn. 1810 isch Schlatn ze da Oanet keim und 1817 is a eigene Gemeinde wöan. 1939 isch schlatn nochand weign in Krieg nöamol ze da Oanet keim oba 1949 hentse wieda selbstständig wöan.

## Denkmäler

In Schlatn hent apoa denkmolgschitzte Gebeide:

* Do isch amol di Kriegakapelle neibm da Schlatna Stroße ben Oachbichla.
* Nochand hömma nou is Geracha Kiachl. Des isch in Chrysanth und da Daria geweicht.
* Nochand natirlich die Pforrkirche zen heilign Paul und da Fraidhöuf mitn Nöethelfagöng.
* Und zen Schluss nou is Gridlinga Haus in Gerach, des wos im 16. Joarhundat gebaut wöan isch.

## Bsundare Leit

"Bsundare Leit" hent in Schlatn nit viel, oba zwoa hents a:
* Da Anton Brugger (1912-1999), dea woa Politika in da ÖVP und dea woa a amol Dirketa vam Tirola Bauanbund und Mitglied vam Bundesrot.
* Nochand isch nou da Florian Pedarnig (*1938), dea wos die Tirola Londenshymne komponiert hot.
De Kunst vom Kriag

**De Kunst vom Kriag** is a oids kinesisches Militea-Traktat vom Sun Tzu (bekannt aa ois "Sun Wu" und "Sunzi"). Da Text is in 13 Kapitl und 68 Thesn gliadat und widmet si oin wichtign Aspektn vom Kriag. Es guit ois oans vo de wichtigstn Weake iba Militea-Strategie und -Taktik vo oin Zeitn. Da Einfluss geht oba weit ibas Militea ausse in de Wiatschoft, de Politik, de Kuitua und so weida.

## De 13 Kapitln
*De Kunst vom Kriag* is in 13 Kapitl (oda *piān*) einteit.

In da Tabejn foigt a Vagleich vo vaschiedanan Ibasetzunga (Auswoi).

## Literatua

* Sun Tsu: *Über die Kriegskunst*, , Karlsruhe, 1989, ISBN 3-88190-038-1 (easchte deitsche Direktibasetzung)
* Ames, Roger T.: *Sun-Tzu The Art of Warfare – Translated with an Introduction and Commentary* New York: Ballantine, 1993, ISBN 0-345-36239-X

## Im Netz

* 
* Giles, Lionel: „The Art of War“, Ibasetzung ausm Chinesischen, 1910, bei gutenberg.org
* ''Die Kunst des Krieges'' (Volltext PDF)

## Beleg
Bartholomäus (Apostl)

Da **Bartholomäus** (hebr. בר־תלמי, *Bar-Tôlmay*) is a Apostl von Jesus Christus gwen, dea wo wahrscheinlich im 1.&nbsp;Jahrhundat in Kana in Galiläa glebt hod. Er wird oftmois aa mitm gwissn Natanaël identifiziat, von dems Johannesevangelium vazejht, dass a vom Apostl Philippus zun Jesus gfihrt worn is.

Vom Bartholomäus werd gsogt, dass a in Indien, Mesopotamien und Armenien predigt hod; in Armenien hod a nachad aa s Martyrium dalittn, indems eam de Haut abzogn ham. Andre Quöin berichtn oba aa von ana Enthauptung.
Politische Korrektheit

Mit **Politischa Korrektheit** oda **Political Correctness** (ausm Englischn) wern Richtlinien in Bezug aaf Sprochgebrauch und Verhoitnsformen bezeichnet, de Verletzungen von politischn Sensibilitätn im Kontext von Beruf, Gschlechtsorientierung, Rass, Kuitur, religiöse und ideologische Richtungen, Behindarung usw. minimian soin und, wia mi'm Begriff oftmois assoziiat wird, des aa zunehmend in 'm übatriebnen Ausmaß macha. Heit wird da Begriff deshoib hauptsächlich pejorativ verwendt, da Begriff **politisch ''in''korrekt** dageng bisweiln ois a bewusst positive Söibstbezeichnung.

Sproch, de ois „politisch korrekt“ guit, zeichnet si hauptsächlich durch de Verwendung von eina neiartign, oftmois umständlichn Terminologie aus, wia z.&nbsp;B.:

* *„mental herausgfordat“* statt *„geisteskrank“*
* *„Menschn mit Migrantnhintagrund“* statt *„Auslända“*
* *„Frühlingsferien“* statt *„Ostaferien“*
* *„Frohe Festtog“* statt *„Frohe Weihnachtn“*
* *„Heimat großer Töchter und Söhne“* statt *„Heimat bist du großer Söhne“* und *„Einig lass in Jubelchören“* statt *„Einig lass in Brüderchören“* in da estareichischn Bundeshymne
* *„amerikanischa Ureinwohna“* statt *„Indiana“* (bsondas in Amerika)
* Verwendung vom Binnen-I: *„StudentInnen“* statt *„Studentn“*, *„PolitikerInnen“* statt *„Politika“* usw.

Bei vuin von de Begriffn, de ersetzt worn san, is s oba nur schwaar verständlich, warum s' übahaupt beleidignd sei soin (z.&nbsp;B. *geisteskrank* und *Auslända*). Außadem kummts oft vor, dass de neien Begriffe, de nachad in 'n normaln Sprochgebrauch eigeha, boid söiba wieda ois Beleidigung ogschaut wern und ersetzt wern miassn, sodass mit da Zeit a ganze Kettn von Euphemismen entsteht. So is s z.&nbsp;B. ganga mit de Bezeichnungen für Schwarze in Amerika (*Negro*, *Coloured*, *Black*, *Afro-American*, *African-American* usw.).

## Schau aa

* Bewusstseinskontrolle
* Indoktrination
* Umgekehrte Diskriminierung
* Zensur (Informationskontrolle)

## Beleg
Hintatial

A **Hintatial** (englisch: *backdoor* oda *trapdoor*) is a Technik, de wo an Nutza ealaubd, de Zuagriffssicharung vo an Rechna (Authentifiziarung) z umgeh und direkd af on Computer bzw. a gschizde Funkzion zuazgreifa. A Hintatial ko a installiads Programm sei (z.&nbsp;B.: *Back Orifice*) oda a Rootkit (*Adminbaukostn*).

Im Untaschied zum Hintatial is a Trojana ("Trojanisches Roß") a Programm oda Skript, des wo si ois konstruktivs Owendungsprogramm tarnd, im Hintagrund owa ohne Wissn vom Nutza an Schodn stifdd. A Beispui dofia is a Datnzastearungs-Programm, des wo sexy_screensaver.scr gnennd wead. Dobei is s wuascht, ob da Sexy-Buidschiamschona etz im Voadagrund a Buidschiamschona is und im Hintagrund Datn zastead oda ob a nua so hoassd und nua Datn zastead.

## Beleg


## Im Netz
* Three Archaic Backdoor Trojan Programs That Still Serve Great Pranks
* Backdoors removal &mdash; List of backdoors and their removal instructions.
* FAQ Farm's Backdoors FAQ: wiki question and answer forum
* List of backdoors and Removal
ProSieben

**ProSieben** is a deitscha Fernsehsenda. Da Senda is aus Eureka TV hervorganga und ghead zua ProSiebenSat.1 Media. Da Kanal is aa in Östareich und da Schweiz empfangba.

## Moaktanteile

Sein hächstn Moaktanteil hod ProSim 1995 ghod. Am stärkstn is ProSim am Bereich vo de 14- bis 29-jaarign Zuaschaua, mid am Schnied vo de Moaktanteile bis 18 Prozent.

## Im Netz

* Offizielle Website von ProSieben
* Offizielle Website der ProSiebenSat.1 Media AG

## Beleg
Barys Kit

Da **Barys Kit**, aa **Boris Kit** (russ. Кит, Борис Владимирович;* 6. Aprui 1910 z'Sankt Petersburg, Russland; † 1. Feba 2018 z'Frankfurt am Main, Deitschland) woar a weißrussischa Mathematika, Physika und Chemika. Ea is 1918 wega da Russischen Revolution noch Weißrussland gflohn. Im Zwoatn Wöidkriag hod a ois Leara garbat und is vu da SD vahafdt worn. 1948 is a in d USA zogn, wo a Chemika worn is. 1972 is a wieda zruck noch Deitschland zogn, wo a im Feba 2018 gstorbn is. Mit 107 Joahr woara da eldeste Bürga vo Frankfurt am Main.

## Im Netz
* Archives of Belarus: ''Boris Kit''

## Beleg
Trojana

A **Trojana** oda **Trojanisches Ross** is a Programm oda Skript, des wo oscheinend an Nutzn fian Owenda stifdt, im Hintagrund owa ohne Wissn vom Nutza Schodn vuasocht.

Da Nama kimmt vom *Trojanischn Ross* aus da Griachische Mythologie. Des woa a hejzans Ross, des wo de griachischn Belogara ois Gschenk tarnt hom und desweng vo de Trojana in de Stod Troja zaht worn is. In Wiaklichkeit san owa griachische Kämpfa drin ghuckt, de wo Troja in Untagong brocht hom.

Trojana kena obsichtle eingschleist wean oda oba aa zuafällig auf an Rechna kema.

## Trojana, Viren und Hintatialn

Im Untaschied zum Computervirus ko si a Trojana ned sejbständig vabroadn. A infiziate Datei bsteht oba aus zwoa Komponentn: Ausm Virus und aus da Wiatsdatei. De Wiatsdatei is gnau gnomma a Trojana. Moastns wead oba eascht donn vo an Trojana gredt, wenn de Schodkomponentn ned zuafälli iba an Virus eingschleist worn is.

De moastn Trojana enthoidn oda installian Hintatialn oda Rootkits (Adminbaukostn), des is oba koa conditio sine qua non. Es gibt a Trojana, de wo koane Hintatial enthoidn und beispuisweis systematisch Owendadatn vasendn.

## Bekonnte Trojana

* Netbus (Carl-Fredrik Neikter)
* Subseven oda Sub7 (Mobman)
* Y3K Remote Administration Tool (Konstantinos & Evangelos Tselentis)
* Back Orifice (Sir Dystic)
* Beast
* Zeus
* Blackhole exploit kit
* Flashback Trojan (Trojan.BackDoor.Flashback)

## Trojanaschutz

De oanzige Meglichkeit si voa Trojanan effektiv z schitzn, is da Vazicht auf de Installation vo Programmen, wo ma ned exakt woass, wos heakema. Bsondas gfeali san Programm aus da Grauzone om Rond vo da Legalität.

Vui Antivirenprogramme scanna en Rechna aa auf Trojana. Es gibt oba koa Antivirenprogramm, des wo olle Trojana eakennt. Omdrei is da Schutz nua donn wiakungsvoi, wenn da Trojana no ned gstartet is. Wenn da Trojana beispuisweis scho a Hintatial installiert hod, nutzt aa s Lescha vom Trojana nix mea. Aussadem gibts Trojana, de wo s Antivirenprogramm deaktivian oda so manipulian, dass nimma eakonnt wean.

A Firewall und ähnliche Programme schitzn ned direkt gegn de Installation vo an Trojana. Monche Firewalls kena oba auf ned autorisiate Netzweakkommunikation aufmeaksom mocha oda Autostarteinträg ibawocha. Es gibt aba an Hauffa Trojana, de wo de Firewall deaktivian oda ibalistn.

## Im Netz
* Russische Geldautomaten mit Trojaner infiziert, Meaz 2009, https://web.archive.org/web/20090608075634/http://www.testticker.de/news/2009/06/04/clevere_trojaner_auf_osteuropaeischen_geldautomaten_gesichtet

## Beleg
Norbert Gastell

Da **Norbert Gastell** (* 14. Oktoba 1929 in Buenos Aires; † 26. Novemba 2015 in Minga) woa a deitscha Schauspuija und Synchronsprecha. Sei Stimm is bekannt woan durch Sendunga wia Alf, Gummibärenbande, Cheers und de Simpsons, wo ea vo Beginn an bis zu seim Tod 2015 de Figua Homer Simpson synchronisiat hod.

## Auszeichnung
* 2009: Synchron Zuhörerpreis *Die Silhouette* in da Kategorie „Bester Synchronschauspieler Serie“ ois Stimm vom Homer Simpson in *[[Die Simpsons]]*

## Im Netz
* 
* 
* Synchronsprecher Norbert Gastell - Durch dick und dünn mit Homer Simpson, Portrait von Michael Zirnstein
* Audio-Interviews mit Norbert Gastell
Franz Eder

Da **Eder Franz** (* 20. März 1942 z Minga) is a boarischa Karikaturist, Illustrator und Schnejzeichna.

Fost ois wos da Eder karikiat, mocht a aus boarischa Sicht. Beispuisweis hod a Statue vo da Bavaria zoachnat mit an Haufn deitscha und amerikatischa Markn zuapickt oda an Bayer mit Schnauza, dea wo si Bier in de Venen spritzt.

## Lebm

Da Eder Franz hod Kartografie und Grafik gleant. Nacha hod a 10 Joar in da Schweiz glebt. Seine Zeichnunga san in an Hauffa Zeitschriftn, wia z. B. Focus, Süddeutsche und Nebelspalter, vaeffentlicht worn; dazua aa in mehr wia 50 Buachvalogn. Da Eder is aa in mea wia 60 TV-Sendunga ois Karikaturist auftretn. 1997 hod a 150 Porträtzeichnunga ans *Münchner Stadtmuseum* vaschenkt und 2007 186 Porträts ans Valentin-Karlstadt-Musäum.

## Vaeffentlichunga (Auswoi)
* *"Sternzeichen – nicht ganz ernst genommen",* Nebelspalter Verlag, Rorschach (Schweiz), 1991
* mit Helmut Eckl: *"Begegnungen – in der Mitte der endgültigen Jahre",* Edition Schulz, Minga, 2000, ISBN 3-93214221-7
* *"Die Münchner Turmschreiber in der Karikatur",* Turmschreiber-Verlag, Pfaffenhofen, 2004, ISBN 3-930156-87-3 
* mitm Christian Springer: *"Fonsis boarisches Fuaßboi-Lexikon",* Verlag Sankt Michaelsbund, Minga, 2006, ISBN 3-920821-87-4

mitm Alfons Schweiggert: 
* *"Musiküsse",* Bayerland Verlag, Dachau, 1997
* *"Ein Münchner in der Hölle",* Buchendorfer Verlag, Minga, 1998, ISBN 3-927984-83-3
* *"Die Wolpertinger bitten zu Tisch",* Verlag Pfälzer Kunst, Landau-Pfalz, 2002, ISBN 3-922580-90-4
* *"Dinner for one auf bayerisch",* Edition Nautilus, Hamburg, 2002, ISBN 3-89401-403-2
* *"Peter und der Wolf auf bayerisch",* Verlag Sankt Michaelsbund, Minga, 2008, ISBN 978-3939905257
* *"Musiküsse",* Husum-Verlag, Husum, 2010, ISBN 978-389251-249-3

## Ausstellunga
* 1996: „Wolpertinger und andere Münchner“ im Valentin-Karlstadt-Musäum, Minga
* 2004: „Die Münchner Turmschreiber in der Karikatur“, Valentin-Karlstadt-Musäum, Minga 
* 2005: „Der Wolpertinger in der Kunst“, Deutsches Jagd- und Fischerei-Museum 
* 2006: „Aus bayerischer Sicht“, Olaf-Gulbransson-Museum, Tegernsee

## Auszeichnunga
* 2010 Bayerischer Poetentaler vo de Münchner Turmschreiber

## Beleg


## Im Netz
* Hoamseitn vom Franz Eder
*
Thomas (Apostl)

Da **Thomas** (* Ort und Datum unbekannt; † möglichaweis in Mylapore, Chennai in Indien um 72) is oana von de zwöif Apostln von Jesus Christus gwen. Da Nama Thomas leit si vom aramäischn Wort *ta'am* ab, wos gepaart oda Zwilling hoaßt. Desweng wird da Thomas in da Bibl ebm aa *Didymos* (gr. δίδυμος, *Zwilling*) gnannt. In da syrischn Tradition erscheint er ois Judas Thomas, weil da Nama Thomas dort ois a Beinama verstandn wird.

Am bestn bekannt vom Apostl Thomas is woih sei Darstellung ois da unglaibiga Thomas im Johannesevangelium. Demnoch hod er zeascht an da Aafastehung von Jesus zweiflt und söiba dessn Wundn berührn woin, bevor er zum Glaubm kumma is.
Deitschland (Begriffsklearung)

**[[Deitschland]]** is a Stoot in Middleiropa.

Andane Bedeitunga:
* LZ 7 „Deutschland“, DELAG-Zeppelin
* Maschinenfabrik Deutschland, Undanehmen 
* Deutschland (Lied), Plak Music 2007
* Zeche Deutschland, Bergwerk bei Sprockhövel
* Deutschland AG, Netzwerk

**Deutschland** is da Familiennam vo:
* Helmut Deutschland (1918–2007), Dischdennispuia 
* Joachim Deutschland (* 1980), Musika
* Jutta Deutschland (* 1958), Balletdänza

**Deutschland** is da Nam vo de Schiif (chronologisch):
* Deutschland (1818), Voischief 1818, Fregattn 1848, Schuischiif
* Deutschland (1847), as easchte Schief vo da HAPAG
* Deutschland (1866), Dampfsegla
* SMS Deutschland (1874), Banzafregattn
* Deutschland (1893), Tankdampfschiif vo da Deitsch-Amerikanischn Petroleum Gsejschaft
* Deutschland (1900), Schneidampfa 1900 (HAPAG)
* Deutschland-Klasse (1904), Griagsschiifklassn
* SMS Deutschland (1904), Linienschief
* Deutschland (1904), Schiif vo da 2. deitsch Siadpolarexpedition (1911–1912)
* Deutschland (1909), a Eisnbohfährschiif noch Schwedn
* Deutschland (U-Boot), Handls-U-Boot vo 1916
* Deutschland (1924), Dampfschiif vo 1923
* Deutschland (1925), Passagierdampfschiif
* Schulschiff Deutschland, Seglschuischiif vo 1927
* Deutschland-Klasse (1931), Griagsschiefklassn
* Deutschland (1931), Banzaschiif
* Deutschland (1953), Eisnbohfährschiif a da Vogelfluglinie
* Deutschland (A 59), Schuischief 1960
* Deutschland (1961), Foagastschiif afm Rhein
* Esso Deutschland (1963), Tankschiif
* Deutschland (1971), Flussgreizfoatschiif
* Deutschland (1972), Eisnbohfährschiif a da Voglfluglinie
* Esso Deutschland (1976), Tankschiif
* Deutschland (1997), Eisnbohfährschiif a da Voglfluglinie
* Deutschland (1998), Kreizfoatschiif, bekannt vo da Serie „Das Traumschiff“
Joachim Gauck

Da **Joachim Gauck** (* 24. Jenna 1940 z Rostock) woa vo 2012 bis 2017 da ejfte Bundespresident vo da Bundesrepublik Deitschland. Zeascht wara evangelischa Pastor und Kirchenfunktionär, Voikskammaabgoadneta fias *Bündnis 90*, Bundesbeaufdrogta fia d Stasi-Unterlagn und a Publizist. Am 18. Meaz 2012 isa as Amt gwejd und am 23. Meaz vaeidigt won.

Da Gauck kead zu koana Partei ned.

## Lidaradua
* Marianne Birthler: *Die Freiheit gestalten: Joachim Gauck zum 70. Geburtstag*. In: Deutschland-Archiv Bd. 43 (2010), 1, S. 20–22. 
* 
* Norbert Robers: *Joachim Gauck. Vom Pastor zum Präsidenten. Die Biografie*, Leipzig 2012, ISBN 978-3-7338-0388-9.
* Rayk Wieland: *Portrait über Joachim Gauck*. In: „konkret“, August 1997.
*  Leseprobe
* Clemens Heni, Thomas Weidauer (Hg.): *Ein Super-GAUck. Politische Kultur im neuen Deutschland*. Edition Critic, Berlin, 2012, ISBN 978-3-9814548-2-6
* Dieter Bub: *Begegnungen mit Joachim Gauck. Der Mensch. Sein Leben. Seine Überzeugungen*. Mitteldeutscher Verlag, Halle 2012, ISBN 978-3-89812-923-7

## Im Netz

* Netzseitn vom Bundespresidenten Joachim Gauck
* 
* 
* 
* Dossier bei Spiegel Online
* ''Das Geheimnis um den Onkel''. *FOCUS recherchierte die bisher unbekannte Leitfigur von Joachim Gauck…*, Focus Online vom 28. Juni 2010
* ''Rückblick auf die ersten 100 Tage im Amt'', RP Online vom 21. Jenna 2012

## Beleg
Matthäus (Apostl)

Da **Matthäus** (hebr. מתתיהו *Matitjahu*) is oana von de zwöif Apostln von Jesus Christus gwen. In da christlichen Tradition is er mi'm Verfassa vom Matthäusevangelium gleichgsetzt worn, weshoib de beidn aa in da Kunst ois oane Person dargstöit wern. Außadem wird er oftmois aa mi'm Jünga Levi gleichgsetzt, der im Markusevangelium vorkummt.
Simon Zelotes

Da **Simon Zelotes** († im 1. Joarhundat meglichaweis in Babylon, heit Han-al-Mahawil im Irak) is oana von de zwejf Apostln vom Jesus Christus gwen. Im Neien Testament wead a nua in de Apostllistn erwähnt, oba sunst wird nix zu eahm gsogt. De ejtare kirchliche Tradition hodn oba ois Verwandtn vo Jesus ogseng.

Da Beinama *Zelotes* (*da Eifera*) weist draaf hi, dass a urspringli woi zua radikaln, paramilitärischn Zelotnbewegung gheat hod, de wo de remischn Besotza gwoitsam vatreibm woitn.

## Schau aa

* Zelot
Cavaliere

**Cavaliere** is:

* s italienische Wort fia *Ritta* und a Titl, den wos ma in Vabindung mit bestimmtn italienischn Ordn und Ehrnzeichn fian deaf
* da Spitznaum vom italienischn Untanehma und Politika Silvio Berlusconi
Jakobus da Jüngere

**Jakobus da Jüngere** oda **Jakobus, Sohn von Alphäus**, is oana von de zwöif Apostln von Jesus Christus gwen. De Bezeichnung *da Jüngere* hod er zur Untascheidung von Jakobus 'm Ejteren, der ebmfois zu de Apostln ghert hod.

Jakobus da Jüngere is in da kirchlichen Tradition mi'm Herrnbruada Jakobus gleichgsetzt worn, wos oba no umstrittn is.
Beziak Urfa-Umgebung

Da **Beziak Urfa-Umgebung** (aumtli: **Bezirk Urfahr-Umgebung**) keaht zan Mühvia'l in Owaöstarreich. A grenzt iin Noa'n aund Tschechei, iin Westn aunan Bezirk Roiwa, iin Ostn aunan Bezirk Freistod und aunan Bezirk Perg, und iin Sü'n au Linz, da Stodtei Linz-Urfa woa bis 1919 a eingne Stod und da Naum'nsgewa van Bezirk.

## Gliedarung

Da Beziak Urfa-Umgebung hod 27 Gmoana wo 3 Gmoana a Stod han: Laufö, Goli und Staireck. Da Siz va da Beziakshauptmauschofd is in Linz-Urfa, dea wos neadli va da Doana is und a zan Mühvia'l keaht.

## Gmoana, Deafin und Städd (Leit)

# Oiwanduaf in da Riadmoak Alberndorf in der Riedmark (3.594)
# Oi'nbeag Altenberg bei Linz (4.087)
# Laufö Bad Leonfelden (3.850)
# Ei'nbeag Eidenberg (1.813)
# Engawitschdoaf Engerwitzdorf (7.533)
# Fö'kiacha Feldkirchen an der Donau (5.066)
# Gåli Gallneukirchen (5.935)
# Goidwöat Goldwörth (870)
# Graumaste'n Gramastetten (4.540)
# Hoabo' Haibach im Mühlkreis (783)
# Hömased Hellmonsödt (2.087)
# Heazogsdoaf Herzogsdorf (2.362)
# Kiaschlog Kirchschlag bei Linz (1.906)
# Liachtnbeag Lichtenberg (2.399)
# Owanei (Owaneikiacha) Oberneukirchen (3.009)
# O'nschlog Ottenschlag im Mühlkreis (479)
# O'nsheim Ottensheim (4.317)
# Buachenau Puchenau (4.696)
# Reichnau Reichenau im Mühlkreis (1.162)
# Reichadoi Reichenthal (1.386)
# Schengafö Schenkenfelden (1.507)
# Sunbeag Sonnberg im Mühlkreis (795)
# (Saunkt) Gotthoat Sankt Gotthard im Mühlkreis (1.301)
# Staireck Steyregg (4.769)
# (Fuada) Weißnbo' Vorderweißenbach (2.125)
# Woiding Walding (3.768)
# Zwe'l aun da Ro'l (kurz: "D'Zwe'l") Zwettl an der Rodl (1.783)

## Im Netz

* www.bh-urfahr-umgebung.gv.at
* Bezirkshauptmannschaft Urfahr-Umgebung
Judas Thaddäus

Da **Judas Thaddäus** is oana von de zwöif Apostln von Jesus Christus gwen. De Identifikation von dera Person is oba vergleichsweis schwierig, weil er im Neien Testament nirgndwo ois „Judas Thaddäus“ übahaupt vorkummt.

Im Lukasevangelium und da Apostlgschicht wird a Apostl „Judas da Sohn vom Jakobus“ gnannt, in de Matthäus- und Markusevangelien gibts 'n „Thaddäus“, und s Johannesevangelium verzöiht von 'm „Judas, net 'n Iskariot“. Unta diesn Bezeichnungen is nachad oan und desöibe Person mi'm Dopplnama „Judas Thaddäus“ identifiziat worn.
Paulus vo Tarsus

Da **Paulus vo Tarsus** (gr. Παῦλος, *Paulos*; hebr. שָׁאוּל, *Scha'ul*; † um 65, vermutlich in Rom) is a erfolgreicha Missionar vom Urchristntum und oana vo de easchtn Theologn in da Christntumsgschicht gwen und zejht zu de wichtigstn Heilign.

Ois griachisch gebildeta Jude und gsetzestreua Pharisäa hod da Paulus zeaascht de Ohänga vom gekreizigtn Jesus vo Nazaret, dem er söiba übahaupts nia begegnet is, verfoigt. Noch seina Bekehrung hod er si oba ois vo Gott beruafna „Apostl vom Evangelium für de Vöika“ verstandn. Ois soicha hod er bsondas Nichtjudn de Aaferstehung Christi verkündt. Dazua hod er s östliche Gebiet ums Middlmeea bereist und dort einige christliche Gmoana gründt. Durch seine Briafe is er mit dene in Kontakt bliebm.
Michael (Erzengl)

Da **Michael** (hebr. מיכאל; *„Wer is wia Gott?“*) is a Engl in da hebräischn Übaliafarung, de 'n Einfluss aaf de religiesen Traditionen im Judntum und im Christntum ghabt hod. Aa im Koran und in da arabischn Literatur is da Engl untan Nama **Mikal** bzw. **Mika'il** (ميكائيل / ميكال) bekannt.
Gscheidal

A **Gscheidal**, aa **Gscheiterl** oda **Gscheiderl** is a Bessawissa. Es is oana wo moant, ois bessa z wissn. A Gscheidal wui ba jeda Glegnheit belean und Recht hom, deswegn wead a aa "Obaleara" gnennt.

## Variantn

Variantn vo "Gscheidal" san: Gscheidl, Siebmgscheid, Gscheidmeia, Gscheidling und Gscheidhaferl. A ganz a penetrants Gscheidal nennt ma *Klugscheissa*.

### Synonyme
Synonyme vo "Gscheidal" san aa no: Klugscheissa, Rechthoba, Kritikasta, Obaleara, Bessawissa, Querulant usw.

## Beispui
* Naa, geh weida, du Gscheidal!
* Hosd an Beleg dazua oda spuist du do nua in Herrn Gscheidal?
* Du Gscheidal, denk zeascht amoi driba noch!

## Beleg


## Literatua
*Rene Goscinny, *Asterix und es Gscheiderl.* Asterix Mundart 29. 1999. ISBN 9783770422647

## Im Netz
* Günter Neuwirth: ''Der Trittbrettfahrer'' (Literatua-Portal letzterschrei.at), Oberstudienrat Ingomar R. Gscheiterl, Professor a.D. für die Erforschung des Unsäglichen, universalgelehrter Bankrotteur und zwangsweise frühpensionierter Anarchist kommentiert politische Possen und private Pleiten.
Zaza Sproch

De **Zaza Sproch**, aa **Zazaki**, **Zazaisch**, **Kirmanjki**, **Kirdki** und **Dimli** is a indogermanische Sproch, de vo vom Voik vo da Zaza vua oim im Ostn vo da Tiakei (Ostanatolien) gredd wead. Afgrund vo da Migration vo de lezdn Joarzehnt is aa in ondan Regiona in Eiropa z hean. Zazaisch gheat zua de iranischn Sprochn und do zua Kaspischn Dialektgruppn vom Noadwest-Iranischn und is midm Gorani vawandt. Zazaki wead vo umara 2 und 4 Milliona Leid gredd.

## Beleg


## Literatua
* Blau, Gurani et Zaza in R. Schmitt, ed., Compendium Linguarum Iranicarum, Wiesbaden, 1989, 3-88226-413-6, pp. 336–40
* Kanat Kalashevich Kurdoev, Ḥālatakānī jins u bīnāy barkār la zāzādā: On gender and number in the Zaza dialect of Kurdish, Translated by Azīz Ibrāhīm, Chāpkhānay Kōrī Zānyārī Kurd, Baghdad 1977
* Terry Lynn Todd: ''A Grammar of Dimili''. University of Michigan 1985.
* Garnik. S. Asatrian, N. Kh. Gevorgian: *Zāzā Miscellany: Notes on some religious customs and institutions.* In: *Hommage et Opera Minora.* (Acta Iranica). Volume XII. Leiden 1988.
* Joyce Blau: *Gurani et Zaza.* In: R. Schmitt (Hrsg.): *Compendium Linguarum Iranicarum.* Reichert Verlag, Wiesbaden 1989, ISBN 3-88226-413-6. (Sehr knappe Darstellung.)
* M. Sandonato: *Zazaki. Typological studies innegation.* In: Peter Kahrel, René van den Berg (Hrsg.) ?. Amsterdam 1994, S. 125–142.
* Use Bläsing: *Kurdische und Zaza-Elemente im türkeitürkischen Dialektlexikon.* Etymologische Betrachtungen ausgehend vom Nordwestiranischen. In: *Dutch Studies.* (Published by Nell). Vol 1 Nr. 2, S. 173–218. Near Eastern languages and literatures. Leiden 1995.
* Uwe Bläsing: *Irano-Turcia: Westiranisches Lehngut im türkeitürkischen Dialektmaterial.* In: *Studia Etymologica Craconviensia*. Vol. 2, Kraków 1997, S. 77–150.
* Kerim Rakhmanovich Ayyoubi & Iraida Anatolʹevna Smirnova, Ed. Yusupova, Zare Aliyevna, The zaza dialect of the Kurdish Language (Dersim), Moscow: Center for Kurdish Studies, 1998
* Ludwig Paul: *Zazaki. Grammatik und Versuch einer Dialektologie.* Beiträge zur Iranistik, 18. Wiesbaden 1998.
* Ludwig Paul: ''The Position of Zazaki Among West Iranian languages'' (PDF; 1,2&nbsp;MB). University of Hamburg 1998.
* Zülfü Selcan: *Grammatik der Zaza-Sprache. Nord-Dialekt (Dersim-Dialekt).* Wissenschaft & Technik Verlag, Berlin 1998, ISBN 3-928943-96-0. (Basis für den grammatischen Teil dieses Artikels.)
* Jon Gajewski: ''Evidentiality in Zazaki''. Massachusetts Institute of Technology 2004.
* Richard Larson, Yamakido Hiroko: ''Zazaki as Double Case-Marking'' (PDF; 352&nbsp;kB). Stony Brook University 2006.
* C. M. Jacobson: *Rastnustena Zonê Ma - Handbuch für die Rechtschreibung der Zaza-Sprache.* Verlag für Kultur und Wissenschaft, Bonn 1993.
* Gülşat  Aygen: Zazaki/Kirmanckî Kurdish, Volume 479 of Languages of the World, Lincom Europa, 2010.

## Im Netz

* Ernst Kausen, Die Zaza-Sprache (DOC; 177&nbsp;kB)
* Roşan Lezgîn, "Among Social Kurdish Groups – General Glance at Zazas", zazaki.net
* Iwa de Zaza-Sproch
* Zazaki fia Kinda
* Hoamseitn vom Zazaki-Instituts
* Wörterbuch Deutsch–Zazaki–Deutsch
Freistaat

**Fraestaat** is a Begrief aus da Najern daetschn Gschicht und bedaet an Staat, in dem s Voek der Souverän is, in dem also koa(n) Monarch ned regiat.

## Herkumft vo dem Wort

Es is im 18. Joahundat aufkemma und im 19. Joahundat a Synonym fia *[[Republik]]* worn, had si awa da no ned recht duachgsetzt. So gibt z. B. da GRIMM no im Joa 1878 unta *Fraestaat* nuabloß a(n „respublica". Und ned amoe des stimmt ganz, wae des aa bloß *Staat* hoaßn ka(n. Ma siehgt des schee(n in der Schrift *de re publica* (*Vom Staat*) vom Cicero, wo s hoaßt: „Wenn awa allszsamm mitanand bo am Oanzign is, dann hoaßn ma denselbm Oanzign an Kine und Kineraech den Status vo dera respublica."  *Freistaat* is in Wirklekaet de Iwasetzung vo dem Wort, des wo in da Antike de Rema fia eahna Republik hergnumma habnd: *libera res publica* (*freia Staat*).

(Dass de Bedeitung vo dem Wort nix, awar aa garnix, mid der richte oda falsch vostandna *[[liberalitas Bavariae]]* z tuan had, is ee klar.)

## Fraestaat nach m Erschtn Wöjtkriag und haetzdogs

S Wort Fraestaat is aegndle eascht mid m End vo de daetschn Monarchien im November 1918 aktuej wordn, speziej in Bayern. Da had z Minga da Eisner am 7. Novemba im Landdogsbau im Groußn Sitzungssaaj den "Freien Volksstaat Bayern" proklamiat, und oan Dog drauf gibt a in da "Proklamation *An de Bevölkerung Münchens*" bekannt: „Bayern ist fortan ein Freistaat." Inwiawaet da Eisna dadamit s parlamentarische System gmoant hat, is ned recht klar. Er hat si auf de *Räte* gstützt, gegen de Mehrheits-SPD (MSPD), awa es war ned sicha, ob de revolutionärn Massn wirkli auf saena Saetn blaebm. Ma muaß awa vor dem Missvaständnis auf da Huat sae(n, da Eisner häd de Räterepublik ausgruaffa. - Haet vosteht ma unta r am Fraestaat a parlamentarische Demokratie.

Warum si in da fraglichn Zaet s Wort *Fraestaat* statt *Republik* duachgsetzt had, da drüwa kann ma bloß spekalian. Es kunnt sae(n, dass in da Zaet vo da Aufklärung da Begrief Republik ned daetli gnua vo da Monarchie absetzt wordn is. Jednfajs is s Wort *Freistaat* üwa Bayern ausse in Schwang kemma: A ganze Rae vo daetsche Staatn hat si nach m End vo ihrane Monarchien aso gnennt. Mit Recht! Wae des is direkt offiziej also gwesn: In da *Weimarer Reichsverfassung* vo 1919 fias Daetsch Raech had s im Artikl 17 ausdrickli ghoaßn: „Jedes Land muß eine freistaatliche Verfassung haben." Aa haetzags in da[Bundesrepublik Deitschland gibt s newa Bayern aa no anderne Länder, di wia si *Freistaat* nennan.

## Beleg
Konstantin Wecker

Da **Konstantin Alexander Wecker** (* 1. Juni 1947 z Minga) is a boarischa Musika, Liadamocha, Komponist, Schauspuia und Autor.

Da Wecker hod si aa imma wieda politisch engagiat. In an Interview mit da Zeitschrift *Graswurzelrevolution* hod si da Wecker zum Anarchismus bekannt: „Ich habe mich immer schon, auch in der 68er Zeit, dem Anarcho-Lager zugehörig gefühlt, weil ich als junger Mann von Henry Miller schwer beeindruckt war.“ Und weidas sogt a: „Wir müssen an unseren Utopien einer herrschaftsfreien und gewaltfreien Gesellschaft festhalten, sie zusammen mit anderen weiterentwickeln.“

## Auszeichnunga
* 1977: Deutscher Kleinkunstpreis
* 1979: Ernst-Hoferichter-Preis
* 1995: Kurt-Tucholsky-Preis
* 2006: Ruth (Musikpreis) vom TFF.Rudolstadt.
* 2007: Erich-Fromm-Preis zamma mitm Eugen Drewermann
* 2009: Goldener Rathausmann (Wean)
* 2009: Bayerischer Poetentaler vo de Münchner Turmschreiber
* 2010: Bayerischer Filmpreis 2009, *Beste Filmmusik* für *Lippels Traum*
* 2010: Krenkl-Preis vo da SPD München-Süd
* 2010: Schwabinger Kunstpreis (Ehrenpreis)
* 2012: Sondapreis vom Prix Pantheon in da Sparte „Reif und Bekloppt“

## Beleg


## Im Netz

* Homepage von Konstantin Wecker
* ''Hinter den Schlagzeilen'' Konstantin Weckers Webmagazin
* 
*
Matthias (Apostl)

Da **Matthias** († um 63, möglichaweis in Jerusalem) is a Jünga von Jesus Christus gwen. Nochm Verrat und Söibstmord von Judas Ischariot is er oba eascht an dessn Stöi zu de verbliebna öif Apostln hinzugfügt worn. Desweng is aa umstrittn, ob er oda da Heilige Paulus ois zwöifta Apostl göitn soi.

De Gebeine vom Apostl Matthias soin si heit im Benediktinaklosta St. Matthias in Trier befindn. Damit waar des s oanzige Apostlgrab neadlich von de Oipn.
Uwe Seeler

Da **Uwe Seeler** (* 5. Novemba 1936 in Hamburg; † 21. Juli 2022 in Norderstedt) woa a deitscha Fuaßballa. Er hod in seina aktivn Zeit ois oana von de bestn Mittlstürma aaf da Wöit goitn. Weng seina Verdienste um 'n deitschn Fuaßboi hod'n da DFB 1972 ois zwoatn Spiela übahaupt zum Ehrnspuiführa von da A-Nationalmannschaft ernannt, obwoih er nia 'n Titl mit ihr gwunna hod.
Da Seeler woa außadem Ehrnbürga von seina Heimatstod Hamburg.
Ulrike Herrmann

**Ulrike Herrmann** (* 1964) is a Autorin und Journalistin. Seit 2000 is se de Redakteurin vo da taz fia Wiatschoft und Soziales. Bekannt is de Herrmann vor oim duachn Presseclub vo da ARD, duachn TV-Senda Phoenix und duach iare Biacha.

De Hermann hod Bankkauffrau gleant, de Henri-Nannen-Journalistenschui bsuacht und nacha no Gschicht und Philosophie z Berlin studiat.

## Vaeffentlichunga
* *Älter werden, Neues wagen: Zwölf Porträts*. Mit Martina Wittneben. Ed. Körber-Stiftung. Hamburg. 2008. ISBN 978-3-89684-069-1
* *Hurra, wir dürfen zahlen. Der Selbstbetrug der Mittelschicht*. Westend Verlag. Frankfurt am Main. 2010. ISBN 978-3-938060-45-2 (bis 2012 fimf Aflogn, Toschnbuachausgob 2012 ba Piper, Minga, ISBN 978-3-492-26485-3

## Im Netz
* Ulrike Herrmann: ''Die Mittelschicht betrügt sich selbst'' (Spiegel Online)

## Beleg
Günter Netzer

Da **Günter Theodor Netzer** (* 14. Septemba 1944 in Mönchen-Gladbach) is a ehmaliga deitscha Fuaßballa, der hauptsächlich für Borussia Mönchngladbach und späta Real Madrid aktiv gwen is. Mit da deitschn Fuaßboinationalmannschaft is er 1972 Eiropamoasta und 1974 Wöitmoasta worn. Heit is er Medienuntanehma, bis noch da WM 2010 is er außadem 13 Jahre lang ois Sportkommentator für de ARD tätig gwen.
Michael Groißmeier

**Michael Groißmeier** (* 21. Feba 1935 z Minga) is a boarischa Lyrika, Haiku-Dichta und Schriftsteja. Er lebt z Dachau bei Minga und is Mitglied vo da siddeitschn Literatenvaoanigung "Münchner Turmschreiber".

## Weak

* Der Zögling (1991, zwoate revidiate Auflog 2002)
* Mein irdisches Eden (2001)
* Ärmelschoner und Talar (2002)
* Suche nach Avalun (2006)
* Garten meiner Kindheit (2007)

## Auszeichnungna
* 1998: Bundesvadianstkreiz
* 2009: Bayerischer Poetentaler vo de Münchner Turmschreiber

## Im Netz
* 
* Michael Groißmeier (Münchner Turmschreiber)
Georg Queri

**Georg Queri** (* 30. April 1879 z Frieding bei Andechs; † 21. November 1919 z Minga) wor a boarischa Hoamatdichta, Schriftsteja und Satirika.

Zwegn de Biachln *Bauernerotik und Bauernfehme in Oberbayern* (1911) und *Kraftbayrisch* (1912) is a vor Gricht gstandn. In Sittlichkeitsprozess hod a oba gwunna.

## Werke
Im Projekt Gutenberg-DE:
**[http://gutenberg.spiegel.de/queri/rochus/rochus.htm Die Schnurren des Rochus Mang] – Baders, Meßners und Leichenbeschauers zu Fröttmannsau – Dem Volksmund nacherzählt von Georg Queri*. Minga, Piper & Co., 1912.
**Bauernerotik und Bauernfehme in Oberbayern*, Minga, Piper & Co., 1911 (Faksimile-Druck 1969).
**[http://gutenberg.spiegel.de/queri/watschen/watschen.htm Der bayrische Watschenbaum]*, Ullstein & Co., Berlin und Wean, 1917
**Kraftbayrisch – Live aus dem Wirtshaus zu Asbach*, Dölling und Galitz Verlag, 2006, ISBN 978-3-937904-40-5
**[https://archive.org/details/dieweltlichenges00quer Die weltlichen Gesänge des Egidius Pfanzelter von Polykarpszell]*, Minga, Piper & Co., 1912

## Literatua
* Michael Stephan (Hrsg.): *Georg Queri 1879–1919, Journalist, Schriftsteller und Volkskundler aus Bayern – Ein Lesebuch.* MünchenVerlag, ISBN 978-3-934036-84-0

## Im Netz
*
Rudi Völler

Da **Rudolf „Rudi“ Völler** (* 13. Aprui 1960 in Hanau, Spitznama *Tante Käthe*) is a ehmaliga deitscha Fuaßballa. Er hod für mehrare Vereine gspuit, u.&nbsp;a. fürn TSV 1860 Minga. Außadem is er aa in da deitschn Fuaßboinationalmannschaft aktiv gwen und hod mit ihr de Wöitmoastaschaft 1990 gwunna. Von 2000 bis 2004 in er nachad da Teamchef von da Nationalmannschaft gwen. Heit is er Sportdirektor beim Bundesligistn Bayer 04 Leverkusen.
Wolfgang Overath

Da **Wolfgang Overath** (* 29. Septemba 1943 in Siegburg) is a ehmaliga deitscha Fuaßballa. Er hod in seina Jugnd fürn Siegburger SV 04 gspuit, is nachad zum 1. FC Köln ganga und is von durt währnd seina gsamtn Fuaßboikarriere nimma weg. Von Juni 2004 bis Novemba 2011 is er aa President vom 1. FC Köln gwen.

Er hod aa für de deitsche Nationalmannschaft gspuit und hod mit ihr de Wöitmoastaschaft 1974 gwunna.
Georg Schwarzenbeck

Da **Hans-Georg „Katsche“ Schwarzenbeck** (* 3. Aprui 1948 in Minga) is a ehmoliga boarischa Fuaßballa, dea sei gonze Karriere long beim FC Bayern Minga gwesn is. Danem hod'a aa fia de deitsche Nationoimonnschoft gspuit, mid deara de Eiropamoastaschoft 1972 und de Wejdmoastaschoft 1974 gwunna hod.

Mi'm FC Bayern hod da Schwarzenbeck sechs Moi de Moastaschoft und drei Moi 'n DFB-Pokoi gwunna, außadem insgsomt fimf intanationoie Pokoie.
Jürgen Grabowski

Da **Jürgen „Grabi“ Grabowski** (* 7. Juli 1944 in Wiesbodn) is a ehmoliga deitscha Fuaßboispuia, der zwischn 1965 und 1980 für Eintracht Frankfurt in da Bundesliga gspuit hod. Davoa is er beim FV Biebrich 02 gwen. Außadem hod er aa in da deitschn Nationalmannschaft gspuit und is 1974 Wöitmoasta worn.
Rainer Bonhof

Da **Rainer Bonhof** (* 29. März 1952 in Emmerich) is a ehmaliga niadaländisch-deitscha Fuaßballa und Traina. In seina aktivn Karriere hod er für Borussia Mönchngladbach, FC&nbsp;Valencia, 1.&nbsp;FC Köln und Hertha BSC gspuit. Außadem is er aa in da deitschn Nationalmannschaft gwen und hod mit ihr de Wöitmoastaschaft 1974 gwunna.

Seit 2009 führt er s Amt vom Vize-Presidentn bei Borussia Mönchengladbach aus.